|  |  |  |  |
| --- | --- | --- | --- |
| Hajdúszoboszlói Polgármesteri HivatalÖnkormányzati Iroda4200 Hajdúszoboszló, Hősök tere l. www.hajduszoboszlo.eu | | | **07**  …………………………  sorszám |
| Ügyiratszám: HSZ/9659/2023.  A 2023. 04. hó 20-i  képviselő-testületi ülés  jegyzőkönyvének melléklete | Ügyintéző: | dr. Morvai Gábor | |
| Törvényességi ellenőrzést végezte (jegyző/aljegyző kézjegye): |  | |
| Megtárgyalja (bizottságok megnevezése): | Pénzügyi és Gazdasági Bizottság | |
| Döntés jellege: | egyszerű/minősített többség | |

**E L Ő T E R J E S Z T É S**

**a belső ellenőrzési tevékenység 2022. évi végrehajtásáról**

**Tisztelt Képviselő-testület!**

**Tisztelt Pénzügyi és Gazdasági Bizottság!**

A költségvetési szervek belső kontrollrendszeréről és belső ellenőrzéséről szóló 370/2011.   
(XII. 31.) Kormányrendelet 49. § (3a) bekezdése szerint a tárgyévre vonatkozóan elkészített éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést a Képviselő-testület elé kell terjeszteni.

Az államháztartásról szóló törvénynek megfelelően a belső ellenőrzés kialakításáról, megfelelő működtetéséről és függetlenségének biztosításáról a Polgármesteri Hivatal költségvetési szerv vezetője gondoskodott.

A belső ellenőrzést végző külső szolgáltató tevékenységét a Polgármesteri Hivatal jegyzőjének közvetlenül alárendelve, a vonatkozó jogszabályok, a nemzetközi belső ellenőrzési standardok, az államháztartásért felelős miniszter által közzétett módszertani útmutatók és kézikönyv minta alapján készített belső ellenőrzési kézikönyv szerint végezte.

A belső ellenőrzés ellenőrzési tevékenységét a 169/2021. (XII. 16.) Képviselő-testületi határozattal jóváhagyott éves ellenőrzési tervek alapján végezte.

A kialakított munkamegosztásnak megfelelően az éves tervek az alábbi bontásban készültek:

1. Az önkormányzat irányítása alá tartozó költségvetési szervek részére
2. A Polgármesteri Hivatal részére

A Pénzügyi- és Gazdasági Bizottság az ellenőrzésekről készült jelentéseket tárgyalta, azokat elfogadta.

A költségvetési szervek belső kontrollrendszeréről és belső ellenőrzéséről szóló 370/2011.   
(XII. 31.) Kormányrendelet 48. §-ának megfelelő tartalommal a belső ellenőrzési vezető elkészítette a 2022. évi belső ellenőrzésekről éves ellenőrzési jelentéseit a fentebb részletezett bontásban.

Kérem a Tisztelt Képviselő-testületet, hogy a belső ellenőrzés 2022. évi tevékenységéről készített vezetői összefoglalókat és éves belső ellenőrzési jelentéseket a határozati javaslat szerint fogadja el.

**Határozati javaslat:**

**Hajdúszoboszló Város Önkormányzata Képviselő-testületének ../2023. (… . … . ) határozata**

***Hajdúszoboszló Város Önkormányzata Képviselő-testülete a 370/2011. (XII. 31.) Kormányrendelet 49. § (3a) bekezdés alapján beterjesztett, a belső ellenőrzési vezető által a 2022. évi belső ellenőrzésekről összeállított, az alábbiak szerint részletezett éves ellenőrzési jelentéseket jóváhagyja.***

1. ***Éves jelentést az önkormányzat irányítása alá tartozó költségvetési intézményeinek 2022. évi belső ellenőrzéseiről (1. sz. melléklet)***
2. ***Éves jelentést a Hajdúszoboszlói Polgármesteri Hivatal 2022. évi belső ellenőrzéseiről (2. sz. melléklet)***

***Felelős: jegyző***

***Határidő: folyamatos”***

Hajdúszoboszló, 2023. április 11.

Dr. Morvai Gábor

jegyző